கேள்வி: கெந்திங் மலை - துங்கு அப்துல் ரகுமான் குறித்து விரிவாக சொல்லுங்கள்.
பதில்: 1965 ஆகஸ்டு 18-ஆம் தேதி, கெந்திங் செம்பா எனும் இடத்தில் இருந்து, உலு காலி மலையின் உச்சி வரையில் ஓர் அடைவழிச் சாலை அமைக்கப் பட்டது. அந்தச் சாலையை அமைப்பதற்கு நான்கு ஆண்டுகள் பிடித்தன. 1969 மார்ச் 31-ஆம் தேதி, கெந்திங் நிறுவனத்தின் முதல் விடுதிக்கான அடிக்கல் நாட்டுவிழா, மலேசியாவின் முன்னாள் பிரதமர் துங்கு அப்துல் ரகுமான் அவர்களால் நடைபெற்றது.[http://www.hotelreservation.com.my/hotel/genting/history.htm On 18 August 1965, a technical and construction team began the herculean task that would take four years to complete.]
கேள்வி: கெந்திங் மலை - உல்லாசத்தின் சொர்க்கபுரி என்பது என்ன?
பதில்: மலேசியாவின் உல்லாசத்தின் சொர்க்கபுரி என்று கெந்திங் மலை அழைக்கப் படுகிறது. கேளிக்கைகள் நிறைந்த இடம். சூதாட்டம் என்றால் அது கெந்திங் என்று அனைவரும் அறிந்த இடமாகத் திகழ்கிறது. இந்த மலைப் பாதையில் 24 மணி நேரமும் வாகனங்கள் சென்ற வண்ணம் இருக்கும். மேலே செல்வதற்கு கெந்திங் ஸ்கைவே ''(Genting Skyway)'' என்ற இடத்தில் இருந்து, திறந்த ரயில்பெட்டி வசதியும் உள்ளது. இந்தத் திறந்த ரயில்பெட்டி 3.38 கி.மீ. தூரம் வரை செல்கிறது. கெந்திங் மலைக்கு செல்லும் பாதை மிகவும் அழகாக, பாதுகாப்பாக அமைக்கப்பட்டு உள்ளது. இருப்பினும் சாலை விபத்துகள் நிகழ்வது உண்டு. மேலே செல்லச் செல்ல பனி மூட்டங்களால் சூழப்பட்ட அழகான காட்சிகள், கண்டு ரசிக்கக் கூடியதாக உள்ளன. வெளிநாட்டுச் சுற்றுப் பயணிகளை இங்கு அதிகமாகக் காண முடியும். கெந்திங் மலையில் ''First World Hotel'' எனும் மிகப் பெரிய தங்கும் விடுதி உள்ளது. இதில் 6,118 அறைகள் உள்ளன. 2008-ஆம் ஆண்டு வரை, உலகின் மிக அதிகமான அறைகளைக் கொண்ட மிகப் பெரிய தங்கும் விடுதி எனும் சிறப்பைப் பெற்றுத் திகழ்ந்தது. இப்பொழுது மூன்றாவது இடத்தில் உள்ளது.[http://www.deepamnews.com/details.php?nid=51&catid=1321 ஜில் ஜில் கெந்திங் மலை போலாம் வாங்க!]
கேள்வி: கெந்திங் மலை - பல்நோக்குப் பூங்காக்கள் பற்றி விளக்கவும்.
பதில்: மிகப் பிரமாண்டமான மூன்று பல்நோக்குப் பூங்காக்கள் உள்ளன. அவை: * வெளிப்புற பல்நோக்குப் பூங்கா * பர்ஸ்ட் வோர்ல்ட் பல்நோக்குப் பூங்கா * பல்நோக்கு நீர்ப் பூங்கா